
Linnavalitsuse ajutise komisjoni moodustamine

Võttes aluseks Kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588;2004,41,277; 56, 399; 81, 542; 89, 610; 2005, 31, 230) § 30 lõike 1 punkti 2, Narva linna Põhimääruse kinnitatud 29.06.2000.a. Narva Linnavolikogu määrusega nr 36/16 punkti 5.7.1 ja 5.7.3,

Narva Linnavalitsus annab korralduse:

1. Moodustada ajutine komisjon Phare ESC 2003 projekti “Bastionide ring” nr 2003/004-582.03.01.0006 raames kõikide teostatavate ehitustööde vastuvõtmiseks.

2. Kinnitada ajutise komisjoni koosseis:

· Narva Linnavalitsuse liige - Vladimir Kalatšov (komisjoni esimees)

· Narva Linnavalitsuse Linnavara- ja Majandusameti direktor - Ain Uiga

· Narva Linnavalitsuse Arhitektuuri- ja Linnaplaneerimise Ameti ehitusjärelvalve osakonna vanemspetsialist - Ellen Uusküla

· Narva Linna Arenduse ja Ökonoomika Ameti arenguosakonna juhataja ülesannetes - Anton Võlitok

3. Korraldus kehtib kuni punktis 1 nimetatud projekti lõplikku elluviimiseni.

4. Korraldus jõustub seadusega sätestatud korras.

5. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemist.

Linnasekretär

Korralduse eelnõu

“Linnavalitsuse ajutise komisjoni moodustamine” juurde

Õiend

Phare ESC 2003 Turismi infrastruktuuri toetusskeemist rahastatud projekti “Bastionide ring” raames teostatakse ehitustöid (bastionide Victoria, Honor, Gloria kuivendussüsteemi ehitus; Bastionide Spes, Pax ja Victoria välisvalgustuse ehitus; Kunstigalerii eesõuele vee- ja kanalisatsioonitrassi ehitus välikohviku rajamiseks; bastionide tähistamine infotahvlite ja –kividega) mille tellijaks on Narva linnavalitsus. 

Ajutine komisjon on vaja selleks, et tagada teostatavate ehitustööde vastuvõtmine Narva linna poolt.

Anton Võlitok

Juhiabi-analüütik arenguosakonna juhataja ülesannetes

Narva Linna Arenduse ja Ökonoomika Amet
